Komission asetus (EY) N:o 1251/2001, annettu 26 päivänä kesäkuuta 2001, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 soveltamisesta ja muuttamisesta annetun asetuksen (ETY) N:o 3769/92 muuttamisesta



Virallinen lehti nro L 173 , 27/06/2001 s. 0026 - 0026



Komission asetus (EY) N:o 1251/2001, annettu 26 päivänä kesäkuuta 2001, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 soveltamisesta ja muuttamisesta annetun asetuksen (ETY) N:o 3769/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimepiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen 13 päivänä joulukuuta 1990 annetun neuvoston (ETY) N:o 3677/90(1), sellaisena kuin se on viimeksi muutettuna asetuksella (EY) N:o 1116/2001(2), ja erityisesti sen 10 artiklan 3 kohdan, ottaa huomioon toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annettun neuvoston asetuksen (ETY) N:o 3677/90 soveltamisesta ja muuttamisesta 21 päivänä joulukuuta 1992 annetun komission asetuksen (ETY) N:o 3769/92(3), sellaisena kuin se on viimeksi muutettuna asetuksella (EY) N:o 1610/2000(4), sekä katsoo seuraavaa: (1) Velvollisuus lähettää vientiä koskeva ennakkoilmoitus silloin, kun pyyntö on esitetty huumausaineiden ja psykotrooppisten aineiden laitonta kaupaa tehdyn Yhdistyneiden Kansakuntien yleissopimuksen 12 artiklan 10 kohdan ja Yhdistyneiden Kansakuntien päätöslauselman S-20/4 B mukaisesti, on vahvistettava ja ilmoitettava jäsenvaltioille. (2) Jotta pyyntöihin voitaisiin vastata nopeasti, on syytä yksinkertaistaa ja lyhentää menettelyä, jolla voidaan muuttaa niiden maiden luetteloja, joihin kyseiset ilmoitukset on lähetettävä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3769/92 seuraavasti: 1) Korvataan 2 artikla seuraavasti: " 2 artikla Liitteessä olevassa 2 luokassa esitettyjen aineiden vientiä koskevat erityisvelvoitteet Perusasetuksen 5 artiklan 2 kohdan mukaisesti 2 luokassa esitettyjen luokiteltujen aineiden vientiin sovelletaan perusasetuksen 4 artiklan säännöksiä soveltuvin osin aina, kun ne on tarkoitettu sellaiseen maahan sijoittautuneelle toimijalle, joka on mainittu virallisen lehden C-sarjassa julkaistavassa luettelossa. Euroopan komissio päivittää kyseiset luettelot säännöllisesti." 2) Korvataan 3 artikla seuraavasti: " 3 artikla Liitteessä olevassa 3 luokassa esitettyjen aineiden vientiä koskevat erityisvelvoitteet Perusasetuksen 4 artiklan säännöksiä sovelletaan perusasetuksen 5 a artiklan 2 kohdan mukaisesti 3 luokassa esitettyjen luokiteltujen aineiden vientiin aina, kun ne on tarkoitettu sellaiseen maahan sijoittautuneelle toimijalla, joka on mainittu virallisen lehden C-sarjassa julkaistavassa luettelossa, ja kun yleistä maastavientilupaa ei voidan myöntää mainitun artiklan 3 kohdan nojalla, sanotun kuitenkaan rajoittamatta asianomaisten maiden kanssa tehtyjen sopimusten perusteella tarkemmin määritettäviä velvoitteita. Euroopan komissio päivittää kyseiset luettelot säännöllisesti." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Frederik Bolkestein Komission jäsen (1) EYVL L 357, 20.12.1990, s. 1. (2) EYVL L 153, 8.6.2001, s. 4. (3) EYVL L 383, 29.12.1992, s. 17. (4) EYVL L 185, 25.7.2000, s. 30.